Florida: arrin në 524 numri i rasteve të Zikës
Zyrtarët e Floridës i kanë kërkuar qeverisë federale 1.9 miliard dollarë ndihma për të luftuar përhapjen e virusit Zika
Zyrtarët e Floridas i kanë bërë thirrje qeverisë federale për të miratuar kërkesën e tyre për një fond prej 2 miliardë dollarësh për të ndihmuar në luftën kundër përhapjes së virusit Zika. Zyrtarët e shëndetësisë konfirmojnë se mushkonjat bartëse të virusit janë përhapur edhe në zonat popullore turistike të Miamit. Me 524 raste infektimi, Florida ka numrin më të madh të rasteve të virusit Zika në Amerikë. Shumica e tyre janë infektuar ndërsa udhëtonin jashtë shtetit, veçanërisht në Amerikën Latine. Por 36 raste janë prekur në Florida. thotë Philip Levine, kryetari i bashkisë së qytetit Miami Beach. Thirrja për ndihmë vjen disa ditë pasi u konfirmua se pesë persona – dy banorë lokalë dhe tre turistë – janë prekur nga virusi Zika në qytetin Miami Beach. Qyteti ka filluar spërkatjen me pesticide për të asgjësuar mushkonjat që mbartin virusin, por zyrtarët thonë se duhet bërë më shumë. thotë ligjvënësja nga Florida, Debbie Wasserman Schultz. Përmbytjet e kohëve të fundit në Luiziana mund të rrisin rrezikun e përhapjes së virusit përgjatë Gjirit të Bregdetit amerikan, sipas Dr. Anthony Fauci, i cili bisedoi me rrjetin ABC. tha ai. Agjencia për Kontrollin dhe Parandalimin e Sëmundjeve ka paralajmëruar gratë shtatzëna që t’i shmangen rajonit Dade në Miami. Zika është e lidhur me defekte të rënda në foshnjet e lindura nga gratë e infektuara me virusin. Studimet e reja tregojnë gjithashtu se Zika mund të shkaktojë edhe dëmtime në tru tek disa të rritur.